system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre 1899?
assistant

1899 (MDCCCXCIX) a fost un an obișnuit al calendarului gregorian, care a început într-o zi de duminică.

Evenimente

Martie 
 6 martie: Chimistul german, Felix Hoffmann, patentează aspirina.
 30 martie: Demisia guvernului D.A. Strurdza.

Aprilie 
 11 aprilie: Învestirea guvernului condus de George Gr. Cantacuzino.

Mai 
 3 mai: Se înființează Ferencváros Torna Club, cel mai titrat club din Ungaria.
 18 mai: Convenția de la Haga. A fost cerută de Rusia pentru a stabili Legile războiului și reducerea cursei înarmării.

Iunie 
 25 iunie: Are loc prima partidă de fotbal pe teritoriul României, între elevii Liceului Piarist conduși de profesorul de gimnastică Carol Müller.

Iulie 
 11 iulie: Se înființează, în Italia, fabrica de automobile Fiat, de către Giovanni Agnelli și alți asociați de-ai săi.
 24 iulie: Este pus în funcțiune, la Timișoara, primul tramvai electric de pe teritoriul României.

Octombrie 
 11 octombrie: Începutul celui de-Al Doilea Război al Burilor în Africa de Sud între Marea Britanie și buri (Republica Africană de Sud (Transvaal) și Statul Liber Orange), (1899-1902). Prin Pacea de la Vereeniging, burii au acceptat înfrângerea.

Decembrie 
 27 decembrie: Principesa Maria pleacă la Coburg, Germania, unde o va naște în data de 6 ianuarie 1900, pe Maria (Mignon), cel de-al treilea copil al cuplului regal, Ferdinand-Maria.

Nedatate 
 A fost deschisă Grădina zoologică din Bronx, New York, având o suprafață de 107 ha.
 Bayer introduce aspirina în Germania.
 NEC Corp. (Nippon Electric Company). Important producător japonez de calculatoare, electronice și echipamente de telecomunicații.
 Prima utilizare a cuvântului „automobil" a apărut într-un editorial din New York Times.
 Se dărâmă o parte din fortificațiile cetății Timișoara.

Arte, științe, literatură și filozofie 
 Apare Istoria Bucureșcilor a lui Gheorghe Ionescu-Gion.
 George Bacovia debutează în revista Literatorul, din București, cu poezia Și toate, sub semnătura V. George.
 Premiera piesei istorice Cezar și Cleopatra, de George Bernard Shaw.

Nașteri

Ianuarie 
12 ianuarie: Paul Hermann Müller, chimist elvețian, laureat al Premiului Nobel (d. 1965)
 17 ianuarie: Al Capone (Alphonse Capone), gangster american (d. 1947)
 23 ianuarie: Eugen Aburel, medic român (d. 1975)
 27 ianuarie: Béla Guttmann, fotbalist și antrenor maghiar de etnie evreiască (d. 1981)

Februarie 
 12 februarie: Isac Peltz, scriitor român (d. 1980)
 13 februarie: Miyamoto Yuriko, scriitoare japoneză (d. 1951)
 23 februarie: Erich Kästner, poet german (d. 1974)

Martie 

 11 martie: Regele Frederick al IX-lea al Danemarcei (d. 1972)
18 martie: Ion Finteșteanu, actor român de film și teatru (d. 1984)
 27 martie: Gloria Swanson, actriță americană de film (d. 1983)
 29 martie: Lavrenti Pavlovici Beria, om politic sovietic și director al serviciilor secrete sovietice (NKVD), (d. 1953)

Aprilie 
 12 aprilie: Tudor Teodorescu-Braniște, scriitor român (d. 1969)
 22 aprilie: Vladimir Nabokov, scriitor american de etnie rusă (d. 1977)
 29 aprilie: Duke Ellington (Edward Kennedy Ellington), muzician american de jazz (d. 1974)

Mai 
 10 mai: Fred Astaire (n. Frederick Austerlitz), dansator și cântăreț american, interpret de scenă și film (d. 1987)
 24 mai: Henri Michaux, poet, scriitor și pictor francez (d. 1984)

Iunie 

 6 iunie: Franz Liebhard (n. Robert Reiter), poet român (d. 1989)
 11 iunie: Yasunari Kawabata, romancier japonez, laureat al Premiului Nobel (1968), (d. 1972)
19 iunie: George Călinescu, critic, istoric literar, scriitor și publicist român, membru al Academiei Române (d. 1965)
 25 iunie: Prințesa Margareta a Suediei (d. 1977)
 26 iunie: Marea Ducesă Maria Nicolaevna a Rusiei (d. 1918)

Iulie 
 7 iulie: George Cukor (George Dewey Cukor), regizor american de film (d. 1983)
 14 iulie: Vasile Aftenie, episcop român (d. 1950)
 17 iulie: James Cagney (James Francis Cagney), actor american de film (d. 1986)
 21 iulie: Ernest Hemingway (Ernest Miller Hemingway), scriitor american, laureat al Premiului Nobel (1954), d. 1961)
 23 iulie: Gustav Heinemann (Gustav Walter Heinemann), politician german, al 3-lea președinte al Germaniei de Vest (d. 1976)
 28 iulie: Alice Cocéa, actriță franceză de etnie română, mătușa actriței Dina Cocea (d. 1970)

August 
 13 august: Alfred Hitchcock (Alfred Joseph Hitchcock), regizor și actor britanic (d. 1980)
 24 august: Jorge Luis Borges, scriitor argentinian (d. 1986)
 24 august: Albert Claude, biolog belgian, laureat al Premiului Nobel (1974), (d. 1983)
28 august: Charles Boyer, actor american de etnie franceză (d. 1978)

Septembrie 
 13 septembrie: Corneliu Zelea Codreanu, politician român, liderul și fondatorul Gărzii de Fier (d. 1938)

Octombrie 
 7 octombrie: Antoinette, Prințesă Moștenitoare a Bavariei (n. Antoinette Roberte Sophie Wilhelmine), (d. 1954)
 19 octombrie: Miguel Ángel Asturias, scriitor și diplomat guatemalez (d. 1974)

Noiembrie 
 9 noiembrie: Gheorghe Ștefan, istoric și arheolog român, membru corespondent al Academiei Române (d. 1980)
 29 noiembrie: Emma Morano (Emma Martina Luigia Morano), supercentenară italiană, deținătoare a titlului de cea mai în vârstă persoană din lume (d. 2017)

Decembrie 
 25 decembrie: Humphrey Bogart (Humphrey DeForest Bogart), actor american de film (d. 1957)

Decese 
 29 ianuarie: Alfred Sisley, 59 ani, pictor impresionist englez (n. 1839)
 31 ianuarie: Maria-Luiza de Bourbon-Parma (n. Maria Luisa Pia Teresa Anna Ferdinanda Francesca Antonietta Margherita Giuseppina Carolina Bianca Lucia Apollonia), 29 ani, prințesă a Bulgariei (n. 1870)
 6 februarie: Alfred, Prinț de Saxa-Coburg și Gotha (n. Alfred Alexander William Ernest Albert), 24 ani, fratele Reginei Maria a României (n. 1874)
 16 februarie: Félix Faure (Félix François Faure), 58 ani, președinte al Franței (1895-1899), (n. 1841)
 18 februarie: Maria Immaculata de Bourbon-Două Sicilii (n. Maria Immacolata Clementina), 54 ani (n. 1844)

 6 martie: Prințesa Kaʻiulani (n. Victoria Kaʻiulani Kalaninuiahilapalapa Kawēkiu i Lunalilo Cleghorn), 23 ani, prințesă moștenitoare a insulelor Hawaiene (n. 1875)
30 martie: Lascăr Catargiu (aka Lascăr Catargi), 75 ani, politician român, prim-ministru al Principatelor Unite și al Regatului României (1866, 1871-1876 și 1889-1895), (n. 1823)
 3 iunie: Johann Strauss, Jr. (Johann Baptist Strauss), 73 ani, compozitor austriac (n. 1825)
 9 august: Marele Duce George Alexandrovici al Rusiei, 28 ani, fratele Țarului Nicolae al II-lea al Rusiei (n. 1871)
 1 octombrie: Anton Bacalbașa, 34 ani, ziarist și prozator român (n. 1865)
 23 octombrie: Natalia Ghica, 63 ani, fiica domnitorului Grigore Alexandru Ghica (n. 1835)

Vezi și 
 Listă de conducători de stat din 1899

1899